## Lisa 7

## MTÜ Saarte Kalandusele esitatud projektitaotluste menetlemise kord ja hindamise juhend

1. Kuni kaks korda aastas või kuni rahalisi vahendeid jätkub kuulutab MTÜ Saarte Kalandus välja nn suured taotlusvoorud, mille käigus võetakse vastu projekte, mille teostamiseks taotletakse toetust üle kuuekümne tuhande euro(paremusjärjestuse kinnitab üldkoosolek)ja ka neid projekte, mille teostamiseks taotletakse toetust alla kuuekümne tuhande euro(paremusjärjestuse kinnitab juhatus).

1. Kuni kaks korda aastas või kuni rahalisi vahendeid jätkub võtab algatusrühm vastu ainult neid projekte, mille kohta **taotletava toetuse suurus jääb alla kuuekümne tuhande euro.** Nende taotlusvoorude käigus moodustatud projektide üldine paremusjärjestus kinnitatakse juhatuse poolt.
2. MTÜ Saarte Kalandus teavitab üldsust taotlusvooru toimumisest vähemalt ühes maakonna ajalehes ja MTÜ Saarte Kalandus kodulehel [www.saartekalandus.ee](http://www.saartekalandus.ee/) vähemalt 20 tööpäeva enne taotlusvooru algust. Taotlusi võetakse vastu MTÜ Saarte Kalandus büroos aadressil Tallinna 30, Kuressaare. *Alates 01. 03. 2019. a ja hiljem toimuvate taotlusvoorude projektitoetuse taotlused esitatakse läbi e- PRIA.*
3. Projektitoetuse taotleja (edaspidi Taotleja) esitab projektitaotluse (edaspidi Taotlus) lähtuvalt Maaeluministri 25.11.2015.a. määrusest nr 19 § 26. Projektitoetuse taotlusele esitatavad nõuded kooskõigi nõutud dokumentidega allkirjastatult ühes eksemplaris paberkandjal ja ühes eksemplaris digitaalselt (e-maili teel tegevjuht@saartekalandus.ee või DVD-le kirjutatult). *Alates 01. 03. 2019. a ja hiljem toimuvate taotlusvoorude projektitoetuse taotlused esitatakse läbi e- PRIA.*
4. Taotleja saab MTÜ Saarte Kalandus projektitoetuse taotluste menetlemise korra ja hindamise juhendiga tutvuda ühingu kodulehel [www.saartekalandus.ee](http://www.saartekalandus.ee)
5. Lisainformatsioon Euroopa Merendus ja Kalandusfondi ”Kalanduspiirkonna kohaliku arengu strateegia rakendamine” meetmest 3.3 taotlemise võimaluste, taotluse koostamise, projektide elluviimise jms kohta:
	1. Maaeluministeeriumiveebilehel-<http://www.agri.ee/et/eesmargid-tegevused/euroopa-merendus-ja-kalandusfond-emkf-2014-2020>
	2. PRIA veebilehel [www.pria.ee/toetused/valdkond/kalandus](http://www.pria.ee/toetused/valdkond/kalandus)
	3. MTÜ Saarte Kalandus veebilehel [www.saartekalandus.ee](http://www.saartekalandus.ee/)
6. Projekti eelnõustamiseks või lisainformatsiooni saamiseks on taotluse esitajal või koostajal võimalik:
	1. helistada telefonidele : 66 822 10, 56947288 või 5690772
	2. saata e-kiri oma küsimusega aadressile tegevjuht@saartekalandus.ee
	3. Tulla MTÜ Saarte Kalandus büroosse Kuressaares Tallinna 30

Eelnõustamine toimub büroos E - N kell 08.00 - 16.00 ja R 08.00 – 15.00. Nõustamise aja suhtes tuleb eelnevalt kokku leppida.

1. MTÜ Saarte Kalandus tegevmeeskond teostab kõigi Taotluste tehnilise kontrolli (kontrollitakse kõigi punkt 12 nimetatud dokumentide olemasolu ja nende nõuetele vastavust) 10 tööpäeva jooksul pärast projektitaotluste vastuvõtuaja lõppemist.
2. Kui ehitise ehitamiseks taotletakse projektitoetust rohkem kui 60 000 eurot, tutvub MTÜ Saarte Kalandus esindus (kooseisus vähemalt 5 hindamiskomisjoni ja 5 juhatuse liiget ning tegevmeeskond) kavandatava ehitise asukohaga, tehes kohapealsest käigust fotod ja koostades protokolli koos fotomaterjaliga hindamiskomisjonile ning juhatusele.
3. Taotluste tehniline kontroll toimub e-PRIA-s.
4. Kohalik algatusrühm võtab vastu talle esitatud projektitoetuse taotluse olenemata selle puudustest. Kui koos projektitoetuse taotlusega ei ole esitatud kõiki andmeid ja dokumente, mis on vajalikud kalandusturu korraldamise seaduse § 25 lõikes 6 sätestatud ülesande täitmiseks, nõuab kohalik algatusrühm vajalike andmete ja dokumentide esitamist. Puuduste kõrvaldamiseks on Taotlejal aega kuni 10 tööpäeva, mille jooksul on võimalik esitada täiendavaid dokumente.
5. MTÜ Saarte Kalandus tegevmeeskond edastab Taotlused digitaalsel andmekandjal või loob Taotlustele elektroonilise juurdepääsu õiguse MTÜ Saarte Kalandus üldkoosoleku poolt määratud Hindamiskomisjoni (edaspidi komisjoni) liikmetele Taotluste hindamiseks ja paremusjärjestuse koostamiseks. *Alates 01. 03. 2019. a on hindamiskomisjoni liikmetele tagatud projektitoetuse taotlustele juurdepääs läbi e- PRIA.*
6. Hindamiskomisjoni liige, kes on isiklikult seotud hinnatava projektiga, on kohustatud ennast taandama antud projekti ja kogu taotlusvooru tegevussuuna hindamisest tulenevalt Haldusmenetluse seaduse § 10 lõikes 1 ja Tulumaksuseaduse § 8 toodud huvide konflikti asjaolude ilmnemisel. Esimesel võimalusel teavitab komisjoni liige tegevjuhti ja esitab sellekohase kirjaliku taotluse asendusliikme määramiseks.
7. Hindamiskomisjon igaks hindamiseks moodustatakse vastavalt üldkoosolekul kinnitatud hindamiskomisjoni liikmetest. Tegevjuht kutsub peale Taotluste materjalide elektroonses keskkonnas avaldamist kuni 7 päevase etteteatamisega kokku komisjoni koosoleku. Komisjonil võib toimuda mitu koosolekut.
8. Projektitoetuse taotlust, millega on esitatud kõik kalandusturu korraldamise seaduse § 25 lõikes 6 sätestatud ülesande täitmiseks vajalikud andmed ja dokumendid, hindab hindamiskomisjon asjakohaste hindamiskriteeriumite alusel ning lähtudes projektitoetuse taotluste hindamise korrast
9. **Komisjoni üldine töökorraldus**
	1. Projektide hindamise komisjoni (edaspidi „komisjoni”) koosseisu kuulub 9 liiget. Igal liikmel võib olla asendusliige (hindamiskomisjoni liikme valimise protseduur ja kvalifikatsiooninõud on ära toodud arengustrateegia Lisas 10 „MTÜ Saarte Kalandus projektide hindamiskomisjoni valimise reglement“
	2. Komisjoni koosseisu kinnitab üldkoosolek oma otsusega viieks aastaks. Komisjoni koosseis avalikustatakse MTÜ Saarte Kalandus veebilehel.
	3. Komisjoni liikmetega sõlmib MTÜ Saarte Kalandus lepingu, milles sätestatakse hindaja õigused, kohustused ja komisjoni töös osalemise eest tasustamine.
	4. Komisjoni iga koosoleku alguses valivad koosoleku töös osalevad liikmed endi hulgast esimehe, kelle ülesanne on juhtida koosolekut ning tagada taotluste hindamisel ettenähtud hindamismetoodika järgimine.

**Uus sõnastus:** Hindamiskomisjoni liikmed valivad endi hulgast hindamiskomisjoni esimehe, kelle ülesanne on juhtida koosolekut, tagada taotluste hindamisel ettenähtud hindamismetoodika järgimine.

* 1. Komisjoni koosolekul osalevad hääleõigusega liikmed ja nende puudumisel asendusliikmed ning vajadusel komisjoni küsimistele vastama kutsutud Taotleja esindaja. Tehnilist teenindamist teostavad tegevmeeskonna esindajad. Vaatlejana võivad osaleda Maaeluministeeriumi esindaja, PRIA määratud järelevalveametnik või MTÜ Saarte Kalandus juhatuse esimees.
	2. Tegevjuhil on õigus hindamiskomisjoni otsusel, taotluste hindamiseks vajaliku lisateabe saamiseks, kutsuda komisjoni koosolekule osalema komisjoni koosseisu mittekuuluvaid eksperte.
	3. Projektide hindamise saab läbi viia, kui vähemalt seitse komisjoni liiget või asendusliiget võtab hindamisest osa.
	4. Komisjoni otsused tehakse lahtisel hääletamisel lihthäälte enamusega. Häälte võrdse jagunemise korral on otsustav komisjoni esimehe hääl.

**17.** Komisjoni liikmed hindavad Taotlusi individuaalselt, vastavalt MTÜ Saarte Kalandus strateegias toodud hindamiskriteeriumitele, koostades selleks kõigi Taotluste kohta individuaalse hindamislehe. Hindamisleht genereeritakse e- PRIA-s. Individuaalne hindamisleht on ainult asutusesiseseks kasutamiseks ja ei kuulu avalikustamisele.

**18.** Hindamiskomisjoni liikmed peavad hindamiskoosoleku, kus antakse taotlustele hinded e-PRIA-s ning arutatakse projektitaotlustele antud hinnete põhjal moodustunud pingerida projektide kaupa läbi ja kinnitatakse paremusjärjestus. Hindamiskoosoleku protokoll ja hindamistulemuste koondlehed esitatakse MTÜ Saarte Kalandus Juhatusele või üldkoosolekule (üle 60 000 € projektide puhul) toetuste otsustamiseks.

**Uus sõnastus:** Hindamiskomisjoni liikmed peavad hindamiskoosoleku, kus toimub esitatud projektitoetuse taotluste arutelu. Hindamine ja hindamislehtede kinnitamine toimub e- PRIAS etteantud tähtaja jooksul. Peale individuaalsete hindamislehtede kinnitamist kinnitab hindamiskomisjoni esimees või sekretär projektitoetuse taotluste koondhindelehed. Peale hindamistulemuste kinnitamist hindamiskomisjoni esimehe/sekretäri poolt moodustub alammeetme taotlusvooru kohta taotluste paremusjärjestus.

**19**. Komisjon tutvub Taotlustega vähemalt 7 tööpäeva. Peale tutvumist projektitoetuste taotlustega viiakse läbi hindamine ja vormistatakse paremusjärjestus.

**20.** Taotluse vastamiseks hindamiskriteeriumite miinimumnõuetele on vaja saada minimaalselt 2,0 hindepunkti.

**21.** Kui Taotlus ei vasta MTÜ Saarte Kalandus strateegiale loetakse taotlus mittekvalifitseerunuks.

**22**. Kui kaks või enam Taotlust on saanud võrdse arvu punkte, siis eelistatakse ühistegevust ja mitme organisatsiooni koostööprojekte.

**23.** Komisjon võib teha ettepanekuid Taotluses mahtude muutmiseks, seda põhjendades.

**24.** Kohaliku algatusrühma juhatus kontrollib, kas projektitoetuse taotlused on hinnatud ettenähtud nõuete kohaselt, ning võtab vastu otsuse teha hindamiskomisjoni poolt esitatud hindamiskriteeriumitest tuleneva põhjendatud otsuse aluselPRIA-le ettepanek projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta nende taotluste puhul, millega taotletakse projektitoetust kuni 60 000 eurot

**25.** Kohaliku algatusrühma juhatus esitab üldkoosolekule need taotlused, millega taotletakse projektitoetust rohkem kui 60 000 eurot.

**26**. Otsuse teha hindamiskomisjoni poolt esitatud hindamiskriteeriumitest tuleneva põhjendatud otsuse aluselPRIA-le ettepanek projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta nende taotluste puhul, millega taotletakse projektitoetust rohkem kui 60 000 eurot, teeb kohaliku algatusrühma üldkoosolek.

**27.** MTÜ Saarte Kalandus põhikirja ja Euroopa Merendus ja Kalandusfondi ”Kalanduspiirkonna kohaliku arengu strateegia rakendamine” meetme määruse alusel saab üldkoosolek paremusjärjestuse ettepaneku vastu võtta siis, kui hääletamisel osalevad vähemalt pooled mittetulundusühingu liikmed ning otsuse vastuvõtmise poolt on hääletanud vähemalt kaks kolmandikku üldkoosolekul osalevatest liikmetest.

**28.** Kui üldkoosolek ei ole pädev otsuseid vastu võtma, kutsub juhatus kolme nädala jooksul kokku uue üldkoosoleku sama päevakorraga. Kui hääletamise läbiviimisel hindamiskomisjoni poolt hindamiskriteeriumite alusel esitatud hindamistulemusi ehk taotluse rahuldamise või mitterahuldamise ettepanekuid ei kinnitata, toimub hääletatava otsuse päevakorrapunkti arutelu ja viiakse läbi kordushääletus. Kui peale kordushääletust jääb taotluse rahuldamise või mitterahuldamise otsus ja toetuse määramise või mitte määramise ettepanek kinnitamata võib üldkoosolek esitada taotluse kordushindamisele. Kordushindamise kohustus ei laiene neile projektitoetuse taotlustele, mille rahastamise ja toetuse määramise ettepanekud üldkoosoleku poolt kinnitatakse. Kui üldkoosolek ei kinnita taotluse hindamistulemusi peale kordushindamist, võib üldkoosolek teha ettepaneku uue hindamiskomisjoni valimiseks.

**29.** Kui üldkoosoleku kokkukutsumisel on rikutud seadust või põhikirja nõudeid, on üldkoosolek õigustatud otsuseid vastu võtma ainult siis, kui koosolekul on esindatud kõik liikmed.

**30.** Üldkoosoleku otsust vastu võttes on igal liikmel üks hääl. Üle 60 000 € projektide kinnitamisel ning Suurte voorude korral üldnimekirja kinnitamisel projekti esitanud isik, kes on “Tulumaksuseaduse” §-s 8 sätestatud tähenduses seotud isik, peab end antud hääletustest taandama.

**31.** Kohalik algatusrühm esitab PRIA-le kõik talle esitatud projektitoetuse taotlused koos nendele lisatud dokumentidega, sealhulgas kalandusturu korraldamise seaduse § 25 lõike 8 alusel hindamata jäetud taotlused. *Alates 01. 03. 2019. a toimub tegevus läbi e- PRIA.*

***32.***Koos projektitoetuse taotlustega esitab kohalik algatusrühm PRIA-le: juhatuse ja üldkoosoleku otsuse, millega võeti vastu ettepanek projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta; üldkoosoleku protokolli ärakiri ning ärakiri üldkoosolekul osalenud liikmete allkirjadega nimekirjast huvirühmade kaupa; projektitoetuse taotluse hindamisprotokolli ärakiri, millelt nähtuvad hindamisel osalenud hindamiskomisjoni liikmed; paragrahvi 14 lõikes 4 nimetatud teate ärakiri, millelt on näha kohaliku ajalehe nimi, milles teade on avaldatud ja teate ilmumise kuupäev ja paikvaatluse protokolli ärakiri ehitiste puhul, millega taotletakse projektitoetust rohkem kui 60 000,- eurot.

**33.** Otsus edastatakse Taotlejale kirjalikult posti või e- posti teel, kus tuuakse välja hindamiskriteeriumitele vastavalt saadud hindepunktid ning põhjendused. Teade vormistatakse HMS-ile vastavalt.

**34**. Komisjoni esimees vormistab koosoleku protokolli vastavalt Maaeluministri 25.11.2015 määruse nr 19 § 27 lõige 8.

**35**. Komisjon võib teha juhatusele ettepaneku kaasata eksperte. Eksperthinnang on asutusesisese kasutuspiiranguga ja ei väljastata taotlejale.

**36**. MTÜ Saarte Kalandus Hindamiskomisjoni liige, juhatuse liige ja tegevmeeskond on kohustatud hoidma asutusesiseseid materjale ainult enda teada.

**37**. MTÜ Saarte Kalandus hindamiskomisjoni ja juhatuse liikmel, tegevmeeskonnal ning üldkoosolekul on kohustus tagada töö käigus saadud informatsiooni konfidentsiaalsus. Andmed projektitoetuse Taotleja ja Taotluse kohta on teabevaldajad kohustatud tunnistama asutusesiseseks kasutamiseks mõeldud teabeks kuni PRIA poolt tehtud toetuse määramise otsuse avalikustamiseni. Andmed hindamiskriteeriumite lävendist allapoole jäänud Taotleja ja Taotluse kohta avalikustamisele ei kuulu. Taotluses esitatud ideid või nende osasid on keelatud levitada kolmandatele isikutele ilma Taotleja kirjaliku nõusolekuta.

**38.** MTÜ Saarte Kalandus Hindamiskomisjoni ja juhatuse liikmetel ning tegevmeeskonnal on kohustus mitte kasutada talle Taotluste menetlemisel teatavaks saanud informatsiooni ebaausatel või ebaeetilistel eesmärkidel.

**39**. MTÜ Saarte Kalandus Hindamiskomisjoni, tegevmeeskonna ja juhatuse liikmetel on õigus külastada teostatavaid projekte ja tutvuda taotletavate projektide käiguga ning vastava projektdokumentatsiooniga, kooskõlastades oma tegevuse eelnevalt Taotlejaga.

**40**. MTÜ Saarte Kalandus tegevjuht teeb Taotluse kinnitamise või kinnitamisest keeldumise otsuse Taotlejale teatavaks kahe nädala jooksul arvates juhatuse või üldkoosoleku otsuse tegemisest.

**41**. Projektitaotluste paremusjärjestus pannakse üles MTÜ Saarte Kalandus kodulehele [www.saartekalandus.ee](http://www.saartekalandus.ee/), pärast toetuse määramise otsuse avalikustamist PRIA kodulehel.